Et bilde som inneholder tekst

Automatisk generert beskrivelse

**Referat fra møte i menighetsrådet onsdag 25.01.23**

**Kl. 18.30-21.00 i underetasjen, Hønefoss kirke.**

**Til stede:** Terje Barman, Egil Håvard Lindsjørn, Trygve Westheim, Guro Hellgren, Roar Olsen, Stine Kiil Saga, Torunn Bjerkerud, Tove-Marthe S. Nyhuus  
**Forfall:** Bjørn Eskil Johansen

**Åpning v/Terje** En presentasjon av *Rosenkransen*

**Saker:**

**01/23 Godkjenning av innkalling og saksliste  
Vedtak:** Godkjent

**02/23 Godkjenning av referat fra møtet 23.11.22  
Vedtak:** Godkjent

**03/23 Kirkevalg**

Nominasjonskomiteen består av Karianne Kvamme Urnes, Egil Håvard og Stine.   
Forslag på å besøke omsorgssentre, gamlehjem for å tilby forhåndsstemming.

Til bispedømmevalg kan man sende inntil 4 navn til forslag

**Vedtak**: MR ber nominasjonskomiteen ta med følgende i sitt arbeid:

Ta med innspill som fremkom i møtet og undersøk tips fra kirkerådets valgside.

**04/23 Årsmøte og årsrapport**

Årsmøtet er berammet til 26.02. da er gudstjenesten flyttet fra kvelden til formiddagen.

Årsrapporten legges ut til gjennomsyn på forhånd.

**Vedtak**: AU gis fullmakt til ferdigstillelse av årsrapporten, men sendes til rådet for godkjenning. Kontoret sørger for at nødvendig kunngjøring finner sted.

**05/23 Høring: Spørsmål om samlivsform ved ansettelser**

**Vedtak**: MR velger å ikke svare på den tilsendte høringen.

**06/23 Regnbuemesse i forbindelse med Fossepride**

MR har fått forespørsel fra ungdomsdiakon Anne-Marthe om å kunne holde en messe i forbindelse med «Fossepride» 1. - 3. juni.

Forslag på gudstjeneste/messe på fredag eller søndag ettermiddag/kveld.  
Roar stiller opp for Åpen kirke på lørdag.

**Vedtak**: Vi ønsker velkommen mangfoldgudstjeneste og om det løser seg praktisk, å holde åpen kirke. Vi overlater til arrangementskomiteen å avtale med staben.

**07/23 Drop-in dåp og drop-in bryllup**

Det legges opp til en nasjonal kampanje om Drop-in dåp 27. mai til 11. juni. Og mange menigheter satser på drop-in vielser i forbindelse med Valentines dagen.

**Vedtak:** Menighetsrådet ser gjerne at Hønefoss deltar i den nasjonale kampanjen med lokale tiltak.

**08/23 Frivillige, herunder på torsdagene**

Frivillig arbeid fungerer best (har forskning vist) der det er en av de ansatte som har hovedansvar eller er veileder/støtte for frivillige. Også dette arbeidet lider derfor av at vi har vært svært underbemannet over tid. Vi trenger noen til å lede gruppen som har ansvar for kirketorget onsdager, lede formiddagsbønnen (før hverdagsmessene) onsdager, ordne middag/servere/rydde/vaske opp torsdager. Klokker/kirkevert/kirkekaffe er en gjeng som bør få oppmerksomhet. Barnearbeidet kunne trenge folk. Og sikkert flere områder. Vi drøfter saken og ser hvordan vi kan bidra.

Annonsering på frivillig.no   
Kirkens bymisjon, Fontenehuset  
søke etter frivillige, lage lapp og henge opp, snakke med  
Roar undersøker mulighet for distribuering av informasjons-lapper som kan henges opp/deles ut runde

**Vedtak:** MR hadde en bred drøfting av saken. Roar og frivillighetskomiteen følger opp etter innspill som kom i møtet.

**09/23 Åpen kirke i sommer**

Det blir ikke utlyst midler fra Kirkerådet, så det må søkes om midler lokalt.   
Forslag: Scandic Hønefoss, Sparebankstiftelsen, ByLab Hønefoss, Follum arbeiderforening e.l.

**Vedtak**: MR ønsker et tilsvarende opplegg for Åpen kirke også i sommer og ber administrasjonen og leder jobbe videre med saken.

**10/23 «Kirka vår – samla plan i soknet»**

Dette er et nytt redskap for å få oversikt over menigheten og jobbe strategisk. Guro og Stine orienterer.

**Vedtak**: MR er positive til verktøyet, ber AU og sekretæren jobbe videre med prosjektet og ber om at saken kommer tilbake til rådet.

**11/23 Orienteringssaker**

* Strøm – over en million underskudd i fellesrådet. Vi fortsetter med nedsatt varme.
* Diakon-stillingen  
  Anne-Marthe Bergsland-Larsen har takket ja til 100 % diakon i Ringerike kirkelige fellesråd, 25 % tilhørende Hønefoss-staben. Kristin Frivold Davidson har takket ja til 75 % diakon, tilhørende Ullerål/Haug-staben, men tilhører alle tre menigheter.
* Preste-tjenesten: Bispedømme kutter, Ringerike må kutte en 100% stilling.
* Gudstjenester: 2 avlyst grunnet prestemangel
* Nytt fra Fellesrådet; Maling i Tyristrand kirke, nytt krematorium.
* Konfirmantene: I godt sig, møtes jevnlig, noe bytting mellom menighetene. Konf

2024 – 11. og 12. mai

**Vedtak:** Tatt til orientering.  
Konfirmasjonsdato for neste års kull blir 11. og 12. mai 2024.

**12/23 Eventuelt**

**Konsert-forespørsel 20.12.2023**  
**Vedtak:** Utøverne, som er unge og dels lokale, får leie Hønefoss kirke til kr. 5.000,-. Roar stiller som frivillig kirketjener på vegne av menighetsrådet.

**Juletre**

Det bør være en juletre-komitè som har ansvar for anskaffelse og pynting av juletre.   
Roar ordner med tre og setter på lys til jul 2023.